text: Ølgod bliver ét stort galleri
  26 maj 2013 kl. 12.05
  Ølgod lægger for sjette gang torve, pladser, kulturhus og brugs til Dansk Billedhuggersamfunds udstilling.
  I alt 130 skulpturerne kan ses fra denne weekend og frem til den 9. september.
  Siden 2002 har Dansk Billedhuggersamfund på skift haft sommerudstilling i Kongens Have i København og Ølgod.
  - For kunstnere er det en fantastisk oplevelse, at mærke den entusiasme og kamp for at synliggøre kunsten, som møder os i Ølgod, siger formanden for Dansk Billedhuggersamfund Søren Schaarup.
  Og udstillingen forandrer Ølgod, fortæller formanden for arrangementet i Ølgod.
  -Der kommer flere og flere for hver gang. Udstillingen trækker mange til udefra, men betyder også meget for hele byen. Første gang kunne man godt høre en bemærkning som: "Skulle det der være kunst?" Nu kommer de i stedet og siger: "Det er vel nok dejligt, at vi skal have udstilling igen", siger Rigmor Bek-Pedersen.
  Se mere i TV SYD kl. 19.30.
  